आयुर्वेद
आयुर्वेद के अनुसार सारे शरीर में ३०० अस्थियां हैं, जिन्हें आजकल केवल गणना-क्रम-भेद के कारण दो सौ छह (२०६) मानते हैं तथा संधियाँ (ज्वाइंट्स) २००, स्नायु (लिंगामेंट्स) ९००, शिराएं (ब्लड वेसेल्स, लिफ़ैटिक्स ऐंड नर्ब्ज़) ७००, धमनियां (क्रेनियल नर्ब्ज़) २४ और उनकी शाखाएं २००, पेशियां (मसल्स) ५०० (स्त्रियों में २० अधिक) तथा सूक्ष्म स्रोत ३०,९५६ हैं।
अस्थि विज्ञान
अस्थि विज्ञान, अस्थियों या हड्डियों के वैज्ञानिक अध्ययन को कहते है। यह नृविज्ञान और पुरातत्व की एक उपशाखा है। अस्थि विज्ञान के अंतर्गत हड्डियों का विस्तृत अध्ययन किया जाता है जिसमें, अस्थि संरचना, कंकालीय तत्व, दांत, आकृति विज्ञान, अस्थियों के कार्य, रोग, विकृतिविज्ञान, (उपास्थि साँचों से) अस्थिकरण की प्रक्रिया, हड्डियों का प्रतिरोध और कठोरता (जैवभौतिकी या बायोफिज़िक्स) शामिल हैं। अक्सर जैव सांस्कृतिक संदर्भों में वैज्ञानिकों द्वारा अस्थि विज्ञान का प्रयोग, मानव अवशेषों की आयु, लिंग, मृत्यु, वृद्धि और विकास के निर्धारण के लिए किया जाता है।